laion/Wikipedia-Exotic huggingface dataset:
ওসমান ফারুক

ড. ওসমান ফারুক বাংলাদেশ জাতীয়তাবাদী দলের রাজনীতিবিদ এবং বাংলাদেশের প্রাক্তন শিক্ষামন্ত্রী । তিনি বাংলাদেশ কৃষি বিশ্ববিদ্যালয়ের শিক্ষক ছিলেন। কিশোরগঞ্জ-৪ আসন থেকে ২০০১ সালে অষ্টম জাতীয় সংসদ নির্বাচনে বিজয়ী সংসদ সদস্য নির্বাচিত হন। ড. ওসমান ১৯৭০ সালে বাংলাদেশ কৃষি বিশ্ববিদ্যালয়ে সহযোগী অধ্যাপক হিসেবে হিসেবে যোগ দেন। তিনি সেখানে অপারেশন ও মার্কেটিং বিষয়ে শিক্ষকতা করেন। ২০০১ সালে বাংলাদেশ জাতীয়তাবাদী দল বিএনপিতে যোগ দেন । বিএনপির হয়ে কিশোরগঞ্জ-৪ আসন থেকে ২০০১ সালে অষ্টম জাতীয় সংসদ নির্বাচনে অংশ নিয়ে সংসদ সদস্য নির্বাচিত হন। ওই সংসদ নির্বাচনে খালেদা জিয়া সরকারের মন্ত্রীসভায় শিক্ষামন্ত্রী হিসেবে নিয়োগ পান। তিনি বাংলাদেশের প্রাক্তন প্রধানমন্ত্রী খালেদা জিয়ার উপদেষ্টা । ১৯৭১ বাংলাদেশের মুক্তিযুদ্ধের সময় যুদ্ধাপরাধের অভিযোগে ড. ওসমানের বিরুদ্ধে ২০১৬ সালে তদন্ত করা হয়েছিলো । তিনি যুদ্ধাপরাধে জড়িত থাকার বিষয়টি অস্বীকার করেছেন। ওসমান ১৯৫৬ সালে সেন্ট গ্রেগরীজ স্কুলে থেকে মেট্রিকুলেশন, ১৯৫৮ সালে ঢাকা কলেজ থেকে ইন্টারমিডিয়েট পাশ করেন। পরে তিনি ঢাকা বিশ্ববিদ্যালয়ে ভর্তি হন এবং ১৯৬১ সালে অর্থনীতি বিষয়ে স্নাতক সম্মান ১৯৬২ সালে স্নাতকোত্তর ডিগ্রি অর্জন করেন। ১৯৬৩ সালে তিনি মার্কিন সরকারের অধীন বেসামরিক বৈদেশিক সাহায্য প্রদানকারী সংস্থা ইউএসএইড ফেলোশিপ প্রোগ্রাম-এ অংশ নেন। ১৯৬৪ সালে যুক্তরাষ্ট্র-টেক্সাস বিশ্ববিদ্যালয় থেকে কৃষি অর্থনীতিতে এমএস ডিগ্রি অর্জন করেন। ১৯৭০ সালে কর্নেল ইউনিভার্সিটি থেকে কৃষি অর্থনীতি বিষয়ে ডক্টরেট ডিগ্রি অর্জন করেন। ডঃ এম ওসমান ফারুকের পৈতৃক নিবাস কিশোরগঞ্জ জেলার করিমগঞ্জ উপজেলার গুজাদিয়া ইউনিয়ন এর বৈরাটিয়াপাড়া গ্রামে। তিনি ১৯৪০ সালের ১৮ জুলাই জন্মগ্রহণ করেন। পিতা শিক্ষাবিদ ও বিজ্ঞানী ড. মুহাম্মদ ওসমান গনি ঢাকা বিশ্ববিদ্যালয় ও কৃষি বিশ্ববিদ্যালয়ের উপাচার্য ছিলেন। তার মা শামসুন নাহার গনি। "ICT to probe war crimes charges against Osman Faruk"। Samakal Online Version। Samakal Online English Version। ২ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২৯ জানুয়ারি ২০১৭।  "৮ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "BNP: Allegations against Dr Osman Faruk absurd"। archive.dhakatribune.com (ইংরেজি ভাষায়)। Dhaka Tribune। ২ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২৯ জানুয়ারি ২০১৭।  "Baseless, BNP's Faruk says on anti-liberation allegations"। The Daily Star (ইংরেজি ভাষায়)। ৪ মে ২০১৬। সংগ্রহের তারিখ ২৯ জানুয়ারি ২০১৭।  "War crimes allegation against Osman 'funny': BNP"। New Age। ৬ মে ২০১৬। ২ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২৯ জানুয়ারি ২০১৭।  "ড. এম ওসমান ফারুক"। কিশোরগঞ্জ ডট কম। ২০১০-০৬-২৬। ২০১৯-০৯-১৩ তারিখে মূল থেকে আর্কাইভ করা। সংগ্রহের তারিখ ২০১৯-০৯-১৮।  উইকিমিডিয়া কমন্সে ওসমান ফারুক সংক্রান্ত মিডিয়া রয়েছে।
ওহিগাঙ

বৌদ্ধদের ধর্মীয় উৎসবগুলো মধ্যে ওহিগাঙ বা ওহিগান (到彼岸) একটি; বিশেষ করে কিছু জাপানি সম্প্রদায় শরৎ ও বসন্ত উভয় বিষুবে এটি পালন করে। সপ্তাহব্যাপী এ উৎসবটি জাপানের প্রায় সকল বৌদ্ধ মঠে পালন করতে দেখা যায়। উৎসবটি বিষুবের তিন দিন পূর্বে শুরু হয়ে বিষুবের পরবর্তী তিন দিন পর্যন্ত চলে। অষ্টম শতকের শোমু সাম্রাজ্যের সময় থেকে বিষুবের আগমন ঘোষণাকারী মোলায়েম আবহাওয়ার শুরুর পর থেকে এ ঐতিহ্য পালনের রেওয়াজ চলে আসছে। যেসব মানুষ সাধারণত ক্ষেতে কাজ করত তারা এ উপলক্ষে নিজেদের রীতিনিতির মূল্যায়ন এবং বৌদ্ধধর্ম অনুসরণের এক নতুন প্রচেষ্টা গ্রহণে অনেক অবসর সময় পেত। নির্দিষ্ট বৌদ্ধ ঐতিহ্য বা রীতিনীতির আলোকে জাপানি বৌদ্ধ মন্দিরগুলোতে এবং জাপানি মন্দিরগুলোর বাইরে অন্যত্রও কিছু বিশেষ উপাসনা পদ্ধতি আজকাল প্রায়ই দেখা যায়। ব্যুৎপত্তিগতভাবে ওহিগাঙ শব্দটি সানজু নদীর ওপাড় রূপক শব্দগুচ্ছ থেকে এসেছে জাপানি বৌদ্ধ ঐতিহ্য অনুসারে যা ইহজীবন থেকে পারলৌকিক জীবনের পার্থক্য নির্দেশ করে। এটাও বলা হয় যে, ওহিগাঙ শব্দটি সংস্কৃত থেকে উৎপত্তি লাভ করেছে যার অর্থ নির্বাণ লাভ। আবার প্রাচীনকালে বৌদ্ধ দর্শন অনুসারে জ্ঞানার্জনের পথকে সুদূর পাড়ে ভ্রমণের সাথেও তুলনা করা হত। শব্দটি দ্বারা বৈশ্বিক বিশ্বকে ত্যাগের মাধ্যমে বোধির পরম অবস্থা অর্জনকে বোঝানো হলেও শব্দটি আদতে পূর্বপুরুষের সমাধি পরিদর্শনের একটি রেওয়াজে রূপান্তরিত হয়েছে। সমাধি পরিদর্শনের রীতিটি বৌদ্ধ ও শীন্টো ধর্মের সংমিশ্রণ বলে মনে করা হয়। ওবন (お盆) এর মত এ উৎসবেও জাপানিরা তাদের পূর্বপুরুষদের উদ্দেশ্যে শ্রদ্ধা নিবেদনের জন্য নিজ শহরে ফিরে আসে। এ সময় পূর্বপুরুষদের সমাধিস্থানগুলো পরিষ্কার পরিচ্ছন্ন করে খাদ্য ও ফুল নিবেদন করা হয় এবং প্রার্থনা ও বৌদ্ধ মন্ত্রের আবৃতি করা হয়। ওহিগাঙ উপলক্ষে সারা জাপানে ছুটি পালিত হয়। ফলে ব্যবসা-বাণিজ্য বন্ধ হয়ে যায়। "Middle Way & Higan Service, Nichiren Shu Beikoku Betsuin"। ২০০৮-০৮-০৭ তারিখে মূল থেকে আর্কাইভ করা। সংগ্রহের তারিখ ২০০৯-০৪-১০।  Ohigan, the little know tradition of visiting the graves ওয়েব্যাক মেশিনে আর্কাইভকৃত ১৮ সেপ্টেম্বর ২০২০ তারিখে, 2015-09-20 ‘‘Don’t Drown in Doubt’’, Reverend Earl Ikeda, September 21, 2018
ওয়ালিউর রহমান ভূঁইয়া

ওয়ালিউর রহমান ভূঁইয়া (ওবিই) একজন বাংলাদেশী ব্যবসায়ী ও ব্রিটিশ সাম্রাজ্যের কর্মকর্তা। ওয়ালিউর রহমান ভূঁইয়া আগস্ট, ২০১১ সাল থেকে রবি আজিয়াটা লিমিটেডের উপদেষ্টা। ভূঁইয়া ১৯৯৯ থেকে মে ২০১১ পর্যন্ত লিন্ডা বাংলাদেশ লিমিটেডের ব্যবস্থাপনা পরিচালক ও কান্ট্রি হেড ছিলেন। লিন্ডা বাংলাদেশ ১৯৫০-এর দশকে বাংলাদেশে প্রথম বিনিয়োগকারী একটি ব্রিটিশ সংস্থা যা শিল্প ও চিকিৎসা গ্যাস উৎপাদন ও সরবরাহের জন্য বাংলাদেশে বিনিয়োগ করেছিলেন। [তথ্যসূত্র প্রয়োজন] বাংলাদেশের বাজারে প্রবেশের জন্য প্রথম যুক্তরাজ্যের বিনিয়োগকারীদের একজন হলেন ওয়ালিউর। বাংলাদেশে ব্রিটিশ হাই কমিশনারের বরাত বিওসি এবং ওয়ালিউর ভূইয়া বাণিজ্যিক ও সামাজিকভাবে যথেষ্ট অবদান রেখেছেন। আজ অবধি এই সংস্থা দায়বদ্ধ বিনিয়োগকারী হিসাবে কাজ করছে। জনাব ওয়ালিউর রহমান ভূঁইয়া ব্যবসায়ী সম্প্রদায়ের একজন সক্রিয় সদস্য ।চট্টগ্রাম স্টক এক্সচেঞ্জ, আন্তর্জাতিক চেম্বার অফ কমার্স এবং বাংলাদেশ এমপ্লয়ার্স ফেডারেশনের বোর্ডগুলিতে তিনি কাজ করেছেন। তিনি বাংলাদেশের বিদেশি বিনিয়োগকারীদের চেম্বার অব কমার্স অ্যান্ড ইন্ডাস্ট্রির (এফআইসিসিআই) সভাপতি ছিলেন (১৯৯৯ - ২০০৩)। তাকে বাংলাদেশ, ব্রিটেন এবং ব্যবসায়ী সম্প্রদায়ের একজন রাষ্ট্রদূত হিসাবে বিবেচনা করা হয়। [তথ্যসূত্র প্রয়োজন] ২০০৭ সালে ভূঁইয়াকে যুক্তরাজ্য-বাংলাদেশ ব্যবসায়িক সম্পর্ক জোরদার করার জন্য অর্ডার অফ দ্য ব্রিটিশ এম্পায়ার (ওবিই) এর সম্মানসূচক কর্মকর্তা হিসেবে নিযুক্ত করা হয়। ওবিই ২ জুলাই ১৯৫২ সালে জন্মগ্রহণ করেন। ভূঁইয়া সাজেদা রহমানের সাথে বিবাহবন্ধনে আবদ্ধ হন এবং তাদের এক কন্যা ও এক পুত্র রয়েছে। [তথ্যসূত্র প্রয়োজন] ব্রিটিশ বাংলাদেশী ব্রিটিশ বাংলাদেশীদের ব্যবসা ব্রিটিশ বাংলাদেশীদের তালিকা "Bloomberg"। www.bloomberg.com। সংগ্রহের তারিখ ২০১৯-০৩-২৫।  "UK honours Bangladeshi businessman"। Bangladesh: The Daily Star। ২০ সেপ্টেম্বর ২০০৭। ৪ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১ ডিসেম্বর ২০১৪।  "British govt honours top Bangladesh businessman"। Financial Express। ২০ সেপ্টেম্বর ২০০৭। সংগ্রহের তারিখ ১ ডিসেম্বর ২০১৪।
সুদান (অঞ্চল)

সুদান পূর্বে ইথিওপীয় উচ্চভূমি থেকে পশ্চিমে মালি হয়ে আটলান্টিক মহাসাগর পর্যন্ত বিস্তৃত একটি প্রশস্ত ক্রান্তীয় সাভানা তৃণভূমি বলয় অঞ্চল। অঞ্চলটির উত্তরে সহিল ও সাহারা মরুভূমি, আর দক্ষিণে অরণ্য-সাভানার একটি মিশ্র অঞ্চল যা আরও দক্ষিণে নিরক্ষরেখার কাছে অবস্থিত গিনীয় ও কঙ্গোলীয় অরণ্যতে মিশে গেছে। ক্যামেরুনীয় উচ্চভূমি সুদান অঞ্চলকে পূর্ব ও পশ্চিম --- এই দুই ভাগে ভাগ করেছে। সুদান অঞ্চলে সহিল অঞ্চলের চেয়ে বেশি বৃষ্টিপাত হয় বলে এটি কৃষিকাজের জন্য বেশি উপযোগী। এখানকার ঘাসগুলিও সহেল অঞ্চলের চেয়ে বেশি লম্বা হয়। সুদান নামটি আরবি বিলাদ-আস-সুদান থেকে এসেছে যার অর্থ কৃষ্ণাঙ্গদের দেশ।
হলাহল

হলাহল (সংস্কৃত: हलाहल) অথবা কালকূট (সংস্কৃত: कालकूटं), যার আক্ষরিক অর্থ "কালো বর্ণের বস্তু" বা "সময়ের ধাঁধা হলো হিন্দু পুরাণে বর্ণিত একপ্রকার ভয়ংকর জীবন ধ্বংসকারী বিষ বা গরল। হিন্দু পুরাণ অনুসারে পারষ্পরিক আলোচনার পরে দেবতা ও অসুররা মন্দার পর্বতকে মন্থনদণ্ড করে এবং নাগরাজ বাসুকীকে মন্থনরজ্জু করে সঞ্জীবনী অমৃত লাভের আশায় ক্ষীরসাগর বা সমুদ্রমন্থন শুরু করে৷ ১৪ প্রকারের বিভিন্ন রত্ন সমুদ্রমন্থন থেকে আহরিত হয় এবং সেগুলো মন্থনকারী দুইপক্ষ দেবতা ও অসুরদের মধ্যে বণ্টিত হয়। কিন্তু অমৃত লাভের পূর্বেই সমুদ্রমন্থন থেকে হলাহল উত্থিত হয়। হলাহলের বিষাক্ত কালো ধোঁয়া দেবতা ও অসুর উভয় পক্ষই আহত হয়ে পড়ে। যেহেতু কেউ বিষের প্রতিক্রিয়া সহ্য করতে সমর্থ নয়, তাই তারা প্রথমে দেব ব্রহ্মার কাছে সাহায্য প্রার্থনা করে। ব্রহ্মা তাদেরকে পরামর্শ দিলেন, তারা যেন মহাদেবের কাছে সাহায্য প্রার্থনা করে। তখন উভয় পক্ষ কৈলাস পর্বতে গিয়ে ভগবান শিবের হলাহল বা কালকূট বিষ থেকে সৃষ্টিকে বাঁচানোর সহায়তা নিবেদন করে। শিব সমস্ত বিষ পান করতে চাইলেন এবং তা পান করেন। কিন্তু তার পত্নী দেবী পার্বতী তার স্বামী শিবের গলায় জড়িয়ে ধরলেন যাতে হলাহল শিবের সারা শরীরে ছড়িয়ে না পড়ে। এরফলে দেবী পার্বতীর আরেক নাম হয় বিষকণ্ঠ (যার অর্থ যিনি গরলকে শিবের গলায় আটকে রাখেন। এই বিষের ফলে শিবের কণ্ঠ নীল বর্ণ ধারণ করে, এতে শিবের এক নাম হয় নীলকণ্ঠ (যার কণ্ঠ নীল)। মন্থনের ফলে চৌদ্দ প্রকার রত্ন সমুদ্রের থেকে উঠে আসে, যার মধ্যে অধিকাংশ রত্নই দেবতারা তাদের নিজেদের হস্তগত করে৷ এর বিপক্ষে মন্থন চলাকালীন অসুররা দেবতাদের সাথে যথেষ্ট প্রতারণাও করেছিলেন৷ এ প্রক্রিয়ায় অমৃত উঠে আসার আগেই হলাহল তৈরী হয়, যা উভয়পক্ষকেই ক্ষতিগ্রস্ত করে৷ বিষের মারণাত্মকতার সাথে টিকে থাকতে না পেরে দেব ও অসুর উভয় পক্ষেরই অনেকে শ্বাসকষ্টে মূর্চ্ছিত হন৷ আবার অন্যান্য একাধিক গ্রন্থে বর্ণিত রয়েছে যে, হলাহল সমুদ্রমন্থনে নয় বরং মন্থন রজ্জু হিসাবে ব্যবহৃত নাগরাজ বাসুকীনাগই অত্যধিক ঘুর্ণন ও দেবাসুরের অবিরত টানাটানির কারণে ঐ বিষোদ্গার করে৷ ফলে দেবতা এবং অসুররা বেশ আতঙ্কিত হন কারণ অমৃত প্রাপ্তির পূর্বেই এরকম মারণ বিষ সমস্ত সৃৃষ্টিকে বিনাশ করার ক্ষমতা রাখে৷ উদ্গীরীত বিষের তেজে দেবতা এবং অসুররা বেশ আতঙ্কিত হয়েছিলেন কারণ অমৃত প্রাপ্তির পূর্বেই এরকম মারণ বিষ সমস্ত সৃৃষ্টিকে বিনাশ করার ক্ষমতা রাখে৷ দেবগণ তখন ভগবান শিবের দ্বারস্থ হন এবং আত্মরক্ষার নিবেদন জানান৷ শিব তখন ত্রিভূবন রক্ষার্থে ঐ বিষ পান করলে তার কণ্ঠ নীল হয়ে ওঠে এবং এজন্য তিনি "নীলকণ্ঠ" নাম পান৷ The Presence of Siva By Stella Kramrisch TQ Team C0118142। "The Orient: Shiva's Blue Throat"। Library.thinkquest.org। ২০১৩-১১-২৪ তারিখে মূল থেকে আর্কাইভ করা। সংগ্রহের তারিখ ২০১৩-০৫-১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) https://bn.m.wikipedia.org/wiki/%E0%A6%B8%E0%A6%AE%E0%A7%81%E0%A6%A6%E0%A7%8D%E0%A6%B0%E0%A6%AE%E0%A6%A8%E0%A7%8D%E0%A6%A5%E0%A6%A8#জনশ্রুতি https://mdaily.bhaskar.com/news/JM-why-lord-shiva-is-called-neelkantha-1703387.html TQ Team C0118142। "The Orient: Shiva's Blue Throat"। Library.thinkquest.org। ২০১৩-১১-২৪ তারিখে মূল থেকে আর্কাইভ করা। সংগ্রহের তারিখ ২০১৩-০৫-১৩।
মাগরেব

মাগরেব (ইংরেজি: The Maghreb; ফরাসি ভাষায়: Le Maghreb; আরবি ভাষায়: المغرب العربي) উত্তর আফ্রিকার একটি অঞ্চল। বর্তমানে মাগরেব কথাটি দিয়ে মরক্কো, আলজেরিয়া ও তিউনিসিয়ার সমগ্র অঞ্চলকে বোঝানো হয়; ব্যাপকতর অর্থে লিবিয়া ও মৌরিতানিয়াকেও এর অন্তর্ভুক্ত করা হয়। অতীতে আরবি ভাষাতে মাগরেব বলতে অবশ্য দেশ তিনটির যেসব অংশ সুউচ্চ অ্যাটলাস পর্বতমালার উত্তরে ও ভূমধ্যসাগরের তীরে অবস্থিত ছিল, সেগুলিকে বোঝানো হত। কোন কোন ইতিহাসবিদ স্পেন, পর্তুগাল, সিসিলি দ্বীপ এবং মাল্টা দ্বীপপুঞ্জকেও মাগরেবের অন্তর্ভুক্ত করেন। মাল্টা দ্বীপপুঞ্জে আজও আরবি ভাষার মাগরেবীয় একটি উপভাষা প্রধান ভাষা হিসেবে প্রচলিত। অ্যাটলাস পর্বতমালা এবং সাহারা মরুভূমির কারণে মাগরেব অঞ্চলটি আফ্রিকার বাকী অংশ থেকে আংশিকভাবে বিচ্ছিন্ন। জলবায়ু, ভূমিরূপ, অর্থনীতি ও ঐতিহাসিক দিক থেকে এটি ভূমধ্যসাগরীয় অঞ্চলের সাথেই বেশি জড়িত। ৭০০ অব্দের দিকে মুসলমানেরা বাইজেন্টীয় শহর কার্থেজ (বর্তমান তিউনিসিয়াতে অবস্থিত) এবং ৭১১ সাল নাগাদ স্থানীয় বার্বার জাতির লোকদের বাধা অপসারণ করে মরক্কো পর্যন্ত সাম্রাজ্য বিস্তার করতে সক্ষম হয়। এসময় বার্বারদেরকে ইসলামে ধর্মান্তরিত করা হয় এবং আরব সেনাবাহিনীতে অন্তর্ভুক্ত করে নেওয়া হয়। আরবরা মিশরের পশ্চিমের এই অঞ্চলটিকে মাগরেব ডাকা শুরু করে। আরবি ভাষায় মাগরেব শব্দটির অর্থ "সূর্যের অস্তস্থল" বা "পশ্চিম দিকের"। মাগরেব অঞ্চলটি ৮ম শতকের শুরুর কিছুকাল একটি একক রাজনৈতিক সত্তা হিসেবে বিরাজমান ছিল। এরপর আবার আলমোহাদ শাসনের সময় (১১৫৯-১২২৯) অঞ্চলটি আবার একত্রিত হয়। এর বহু পরে বিংশ শতাব্দীতে এসে ১৯৮৯ সালে উত্তর আফ্রিকার আরব রাষ্ট্রগুলি আরব মাগরেব ইউনিয়ন প্রতিষ্ঠা করে। মরক্কো, আলজেরিয়া, তিউনিসিয়া, লিবিয়া ও মোরিতানিয়া এর সদস্যরাষ্ট্র। লিবিয়ার নেতা মুয়াম্মার আল-গাদ্দাফি এটিকে একটি আরব মহারাষ্ট্র হিসেবে প্রথমে কল্পনা করেছিলেন, যেখানে সদস্য দেশগুলির একটি সাধারণ বাজারের আওতায় আসার কথা। কিন্তু অর্থনৈতিক ও রাজনৈতিক অস্থিরতা ইউনিয়নের যৌথ লক্ষ্যগুলি বাস্তবায়নে বাধার সৃষ্টি করেছে। "COUNTRY COMPARISON :: POPULATION"। The World Factbook (ইংরেজি ভাষায়)। Central Intelligence Agency। ২০১১-০৯-২৭ তারিখে মূল থেকে আর্কাইভ করা। সংগ্রহের তারিখ ২০১৮-০৮-০৬।  "Maghreb"। The Columbia Encyclopedia, Sixth Edition. 2001-05.। ২০০৭-০৯-২৯ তারিখে মূল (html) থেকে আর্কাইভ করা। সংগ্রহের তারিখ ২০০৭-০৭-১১।
আফ্রিকার শৃঙ্গ

আফ্রিকার শৃঙ্গ (ইংরেজি: Horn of Africa) আফ্রিকার মূল মহাদেশীয় ভূখণ্ডের পূর্বতম অঞ্চল। এটি ইরিত্রিয়া, ইথিওপিয়া, জিবুতি এবং সোমালিয়া নিয়ে গঠিত। লোহিত সাগরের দক্ষিণ উপকূলে অবস্থিত অঞ্চলটি উত্তর-পূর্ব দিকে শৃঙ্গের আকারে আরব সাগরের এডেন উপসাগর, সোমালি সাগর ও গুয়ারদাফুই প্রণালীর অভ্যন্তরে প্রসারিত হয়েছে বলে অঞ্চলটির এরকম নামকরণ হয়েছে। কেউ কেউ সুদান ও উত্তর-পূর্ব কেনিয়াকেও এই অঞ্চলের আওতায় রাখতে চান। আফ্রিকার শৃঙ্গ অঞ্চলে প্রায় ২০ লক্ষ বর্গকিলোমিটার এলাকা জুড়ে ৯ কোটি লোকের বাস। মূলত পার্বত্য এই অঞ্চলে বসবাসরত বিভিন্ন জাতিদের সবাই সাংস্কৃতিক ও ভাষাগত দিক থেকেও সদৃশ প্রকৃতির। মিশরের পাশাপাশি আফ্রিকার শৃঙ্গ অঞ্চলে আফ্রিকার সবচেয়ে প্রাচীন কিছু সভ্যতা গড়ে উঠেছিল। এর মধ্যে আছে উত্তর সুদানের কুশ সভ্যতা, ইথিওপিয়া ও ইরিত্রিয়ার আকসুম সভ্যতা, সোমালিয়ার পুন্ট সভ্যতা। বর্তমানে আফ্রিকার শৃঙ্গ অঞ্চলটি দীর্ঘস্থায়ী যুদ্ধ-বিগ্রহে জর্জরিত এক অঞ্চল। সুদানের গৃহযুদ্ধ, ইরিত্রিয়া ও ইথিওপিয়ার সীমান্ত যুদ্ধ, এবং সোমালিয়ার অস্থিতিশীল অবস্থা, যার ফলে দেশটির উত্তরাঞ্চলে বিচ্ছিন্নতাবাদী প্রবণতার বিস্তার এর উদাহরণ। ২০০৭-২০০৮ সালের দিকে সোমালিয়ার উপকূলে জলদস্যুদের তৎপরতা আন্তর্জাতিক উদ্বেগের কারণ হয়ে দাঁড়ায়। জলবায়ু ও পরিবেশগত বিপর্যয়ের কারণে অঞ্চলটিতে খাদ্য সংকট ও অপুষ্টি প্রকট আকার ধারণ করেছে এবং দুর্ভিক্ষে বিগত দশকগুলিতে এখানে দুই কোটিরও বেশি লোক মারা গেছে। Sandra Fullerton Joireman, Institutional Change in the Horn of Africa, (Universal-Publishers: 1997), p.1: "The Horn of Africa encompasses the countries of Ethiopia, Eritrea, Djibouti and Somalia. These countries share similar peoples, languages, and geographical endowments." Encyclopædia Britannica, inc, Jacob E. Safra, The New Encyclopædia Britannica, (Encyclopædia Britannica: 2002), p.61: "The northern mountainous area, known as the Horn of Africa, comprises Djibouti,Ethiopia, Eritrea, and Somalia." Michael Hodd, East Africa Handbook, 7th Edition, (Passport Books: 2002), p. 21: "To the north are the countries of the Horn of Africa comprising Ethiopia, Eritrea, Somaliland, Djibouti, and Somalia." Robert Stock, Africa South of the Sahara, Second Edition: A Geographical Interpretation, (The Guilford Press; 2004), p. 26
এজাজ আহমদ

এজাজ আহমদ ( জন্ম: ৪ অক্টোবর ১৯৮৪, সিলেটে ) একজন প্রথম শ্রেণীর এবং লিস্ট এ বাংলাদেশী ক্রিকেটার। তিনি ২০০২/০৩ সালে সিলেট বিভাগের হয়ে আত্মপ্রকাশ করেন। তিনি ৩৫ টি প্রথম শ্রেণির এবং ৪৩ টি ওয়ানডে ম্যাচ খেলেন। নাসির হোসেন "Ezaz Ahamad"। www.cricketarchive.com। সংগ্রহের তারিখ ২০১১-০৩-১১।  এজাজ আহমদ –ক্রিকেট আর্কাইভ
ইমন আহমেদ

ইমন আহমেদ একজন বাংলাদেশী ক্রিকেটার। ২০০৮ সালের অক্টোবরে ঢাকা বিভাগের হয়ে তিনি আত্মপ্রকাশ করেন। তিনি ২০০৮/০৯ মৌসুম থেকে ২০০৯/১০ মৌসুম পর্যন্ত ৮ টি প্রথম-শ্রেণীর ম্যাচ খেলেছিলেন, পাশাপাশি ২০০৯/১০ মৌসুমে একটি টি-টোয়েন্টি ম্যাচও খেলেছেন। নাসির হোসেন "The Home of CricketArchive"। cricketarchive.com। সংগ্রহের তারিখ ২০১৯-০৯-১৮।  ইমন আহমেদ –ক্রিকেট আর্কাইভ
বুওয়াত

বুওয়াত (بواط) জুহায়নাহ পর্বতের নিকটবর্তী রাদওয়া অঞ্চলে অবস্থিত। এটা সিরিয়ার দিকে কুরাইশ ব্যবসায়ীদের ব্যবহৃত একটি ক্যারাভান পথ। ইসলামের নবী মুহাম্মদ স. এই অঞ্চলে একটি সামরিক অভিযান পরিচালনা করেন যা বুওয়াত অভিযান নামের পরিচিত। মুহাম্মদ স. এর যুদ্ধাভিযান Mubarakpuri, Saifur Rahman Al (২০০৫), The sealed nectar: biography of the Noble Prophet, Darussalam Publications, পৃষ্ঠা 244, আইএসবিএন 978-9960899558 উদ্ধৃতি টেমপ্লেট ইংরেজি প্যারামিটার ব্যবহার করেছে (link) "List of Battles of Muhammad"। ২০১১-০৬-১১ তারিখে মূল থেকে আর্কাইভ করা। সংগ্রহের তারিখ ২০১৪-১০-০৪।  Haykal, Husayn (১৯৭৬), The Life of Muhammad, Islamic Book Trust, পৃষ্ঠা 217–218, আইএসবিএন 9789839154177 উদ্ধৃতি টেমপ্লেট ইংরেজি প্যারামিটার ব্যবহার করেছে (link) টেমপ্লেট:অসম্পূর্ণ সৌদি আরব ভূগোল
সমকালীন শিল্পকলা জাদুঘর - মোঁসোরো প্রাসাদ

সমকালীন শিল্পকলা জাদুঘর - মোঁসোরো প্রাসাদ, শ্যাতু দ্য মোঁসোরো - সমকালীন শিল্পকলা জাদুঘর (ফরাসি: Château de Montsoreau - Musée d'Art Contemporain ; হিন্দি: मोंसोरो महल - समकालीन कला संग्रहालय) ফ্রান্সের মোঁসোরো শহরে অবস্থিত একটি শিল্পকলা জাদুঘর। শহরের কেন্দ্রভাগের এই বিশিষ্ট স্থাপনাটি লোয়ার নদীর বাম তীরে। শ্যাতু দ্য মোন্তসরুঁ সমকালীন শিল্পকলা জাদুঘর মোঁসোরো প্রাসাদ অবস্থিত। Art & Language: Art & Language: Art-Language, Vol.3 Nr.1, 1974. Art & Language: Mirror Piece, 1965. Art & Language (Michael Baldwin): Air-Conditioning Show, 1966-67. Art & Language: Victorine in Art-Language Vol.5 Nr.2 (1984), 1983. Art & Language (Mel Ramsden), Secret Painting, 1967. Art & Language: Art-Language Vol.5 Nr.1, 1982. Art & Language: Art-Language The Journal of Conceptual Art, Vol.1 Nr.1, 1969. এই ফরাসি নামটির বাংলা প্রতিবর্ণীকরণে উইকিপিডিয়া:বাংলা ভাষায় ফরাসি শব্দের প্রতিবর্ণীকরণ-এ ব্যাখ্যাকৃত নীতিমালা অনুসরণ করা হয়েছে। উইকিমিডিয়া কমন্সে সমকালীন শিল্পকলা জাদুঘর - মোঁসোরো প্রাসাদ সংক্রান্ত মিডিয়া রয়েছে। "A Historic Conceptual Art Group Has Taken Over a French Château"। Hyperallergic (ইংরেজি ভাষায়)। ২০১৯-১০-১৪। সংগ্রহের তারিখ ২০১৯-১০-২৩।  "Combining Past, Present and Future: The Contemporary Art Museum at Château de Montsoreau"।  Chernick, Karen (২০১৯-০৯-২০)। "The Collector Who Turned a 15th-Century French Castle into a Contemporary Art Destination"। Artsy (ইংরেজি ভাষায়)। সংগ্রহের তারিখ ২০১৯-১০-২৩।
গিনি (অঞ্চল)

গিনি (ইংরেজি: Guinea) আফ্রিকার পশ্চিম অংশে গিনি উপসাগরের উপকূলবর্তী অঞ্চলের ঐতিহাসিক নাম। এটি উত্তরে সহিল পর্যন্ত বিস্তৃত। ঐতিহাসিকভাবে সাহারা-নিম্ন আফ্রিকার এই অঞ্চলটিই ইউরোপীয়দের সাথে প্রথম বাণিজ্য শুরু করে। হাতির দাঁত, সোনা এবং ক্রীতদাস বেচে অঞ্চলটি ধনী হয়ে ওঠে, এবং ১৮শ ও ১৯শ শতকে এখানে অনেকগুলি রাজ্য গড়ে ওঠে। এই রাজ্যগুলি সহিলের বিশাল রাজ্যগুলির চেয়ে আকারে ছোট হলেও এগুলিতে জনবসতির ঘনত্ব ছিল অনেক বেশি এবং অনেক বেশি কেন্দ্রীয়ভাবে নিয়ন্ত্রিত ও প্রযুক্তিগতভাবে উন্নত ছিল। এই রাজ্যগুলির উপস্থিতির কারণে আফ্রিকার অন্যান্য অঞ্চলের চেয়ে এখানে উপনিবেশবাদী ইউরোপীয়রা বেশি বাধার সম্মুখীন হয়। এ কারণে ১৯শ শতকের একেবারে শেষে এসে অঞ্চলটি ইউরোপীয়দের করায়ত্ত হয়। গিনি নামটি বার্বার ভাষার "aginaw" শব্দটি থেকে পর্তুগিজ হয়ে বিভিন্ন ইউরোপীয় ভাষায় প্রবেশ করেছে। এটির আদি অর্থ ছিল "কালো", অর্থাৎ "কৃষ্ণাঙ্গদের দেশ"। গিনি অঞ্চলকে অনেক সময় নিম্ন গিনি এবং ঊর্ধ্ব গিনি --- এই দুই অঞ্চলে ভাগ করা হয়। নিম্ন গিনি অঞ্চলটি আফ্রিকার সবচেয়ে ঘনবসতিপূর্ব একটি অঞ্চল। এটি দক্ষিণ নাইজেরিয়া, বেনিন, টোগো এবং ঘানা নিয়ে গঠিত। অন্যদিকে ঊর্ধ্ব গিনি অঞ্চলটি অনেক কম জনঅধ্যুষিত; এটি কোত দিভোয়ার থেকে গিনি বিসাউ পর্যন্ত বিস্তৃত। অতীত শতকের ইউরোপীয় বণিকেরা গিনি অঞ্চলটিকে রপ্তানিকৃত দ্রব্যের উপর ভিত্তি করে কয়েকটি ভাগে ভাগ করেছিল। বেনিন ও নাইজেরিয়ার পূর্ব অংশটির নাম দেয়া হয়েছিল ক্রীতদাস উপকূল (Slave Coast), বর্তমান ঘানা অঞ্চলটির নাম দেওয়া হয়েছিল স্বর্ণ উপকূল (Gold Coast), আর এর পশ্চিমে ছিল হাতির দাঁতের উপকূল (Ivory Coast)। এরও পশ্চিমে বর্তমান লাইবেরিয়া ও সিয়েরা লিওন অঞ্চলটি পরিচিত ছিল মরিচ উপকূল (Pepper Coast) বা শস্য উপকূল (Grain Coast) নামে। বেনিন কোত দিভোয়ার বিষুবীয় গিনি ঘানা গিনি গিনি-বিসাউ লাইবেরিয়া সিয়েরা লিওন টোগো দক্ষিণ নাইজেরিয়া পশ্চিম ক্যামেরুন গিনি উপসাগর পশ্চিম আফ্রিকা
বাংলাদেশের মুক্তিযুদ্ধের সামরিক পরিকল্পনা

১৯৭১ সালে বাংলাদেশের মুক্তিযুদ্ধের আগে, পূর্ব পাকিস্তানে ভারতের বড় আকারের সামরিক পদক্ষেপ নেওয়ার কোনও পরিকল্পনা ছিল না। ১৯৬২-এর চীন-ভারত যুদ্ধের পর থেকে, ভারতীয় সেনা পূর্ব কমান্ডের প্রাথমিক লক্ষ্য ছিল ভারতের উত্তর ও পূর্ব সীমান্ত, শিলিগুড়ি করিডোর রক্ষা করা এবং মিজোরাম, নাগাল্যান্ড, মণিপুরে বিদ্রোহী এবং পশ্চিমবঙ্গে নকশালদের বিরুদ্ধে লড়াই করা। ১৯৪৮ সাল থেকে বেশিরভাগ পাকিস্তানি সশস্ত্র বাহিনী পশ্চিম পাকিস্তানে অবস্থান করছিল এবং পূর্ব পাকিস্তান সম্পর্কে সেনাবাহিনীর কৌশলগত ভূমিকা ছিল পশ্চিম পাকিস্তানে ভারতকে পরাজিত না করা পর্যন্ত সেখানে ভূমিকা রাখা। পাকিস্তান সেনাবাহিনী পূর্ব কমান্ড শেষ পর্যন্ত যমুনা, পদ্মা ও মেঘনা দ্বারা বেষ্টিত অঞ্চল বৃত্তাকার ঢাকা বরাবর তাদের বাহিনীকে কেন্দ্র করে ঢাকাকে শেষ রক্ষার পরিকল্পনা করেছিল। ভারতীয় সেনাবাহিনী ১৯৬৫ সাল থেকে পূর্ব পাকিস্তানে অবস্থানরত পাকিস্তানি বাহিনীর সাথে সমতা বজায় রেখেছিল এবং ১৯৭১ সালে পশ্চিমবঙ্গে একটি সাঁজোয়া ব্রিগেড এবং একটি পদাতিক ডিভিশন মোতায়েন করেছিল। মিজোরাম, মণিপুর এবং নাগাল্যান্ডে পূর্বাঞ্চলের অন্যান্য কমান্ড ইউনিট মোতায়েন করা হয়েছিল। পূর্বাঞ্চলীয় কমান্ডের ৪টি প্রশাসনিক ইউনিট ছিল: বেঙ্গল এরিয়া কর্পস (নবম বিভাগ এবং অন্যান্য ইউনিট), থার্টি থ্রি কর্পস (তৃতীয় সাঁজোয়া ব্রিগেড, ১৭তম, ২৭তম, ও ২০তম পর্বতমালা বিভাগ) শিলিগুড়ি করিডোর পাহারা দেওয়ার পাশাপাশি পাশাপাশি প্রয়োজনে সিকিম এবং ভুটানের সুরক্ষাও নিশ্চিত করা, ১০১ কমিউনিকেশন জোন (কোন যুদ্ধ শাখা ছিল না, ছিল প্রশাসনিক শাখা, যা ৩৩ ও ৪ কর্পস মধ্যবর্তী এলাকায় পরিচালনা করা হত), ৪ কর্পস (২য়, ৫তম, ২৩তম, ৫৭তম, ৮৭তম এবং ৮ম পর্বত বিভাগ) যা আসাম, অরুণাচল, মনিপুর, মিজোরাম, ত্রিপুরা ও নাগাল্যান্ডের নিরাপত্তা নিশ্চিত করে। মেজর জেনারেল রও ফরমান আলী এবং লেঃ জেনারেল সাহাবজাদা ইয়াকুব খান বাঙালি নাগরিকদের বিরুদ্ধে সামরিক অভিযান পরিচালনার বিরোধিতা করার প্রধান কারণ ছিল ভারতীয় আক্রমণের ভয়, যা পাকিস্তান সেনাবাহিনী ১৯৭১ সালের মার্চ মাসে সামনা করতে প্রস্তুত ছিল না। Singh, Lt. Gen. Sukhwant, The Liberation of Bangladesh, Vol-1, pp18 Jacob, Lt. Gen. JFR, Surrender at Dacca, pp60 –pp61 Niazi, Lt. Gen. A.A.K, The Betrayal of East Pakistan, pp128 Ali, Maj. Gen. Rao Farman, How Pakistan Got Divided, pp118 – pp119
অনুভা গুপ্ত

অনুভা গুপ্ত (১৯৩০ - ১৪ জানুয়ারি ১৯৭২) ছিলেন একজন ভারতীয় বাঙালি অভিনেত্রী। তিনি বাংলা চলচ্চিত্রে তার কাজের জন্য পরিচিত। তিনি হাঁসুলি বাঁকের উপকথা চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে ২৬তম বার্ষিক বিএফজেএ পুরস্কার লাভ করেছিলেন। অনুভা গুপ্ত ১৯৩০ সালে ব্রিটিশ ভারতের দিনাজপুরে জন্মগ্রহণ করেন। শৈশব থেকেই তার নাচ ও সংগীতের প্রতি আগ্রহ ছিল। তিনি প্যারি চরণ বালিকা বিদ্যালয় এবং শান্তিনিকেতনে পড়াশোনা করেছিলেন। সংগীত পরিচালক রবিন চ্যাটার্জি তাকে চলচ্চিত্রের সাথে পরিচয় করিয়ে দেন, অনুভা গুপ্ত বাংলা চলচ্চিত্রে প্লেব্যাক গায়িকা হিসাবে যোগদান করেন। অভিনেত্রী হিসাবে তার প্রথম চলচ্চিত্র ছিল সমর্পণ যা ১৯৪৯ সালে মুক্তি পায়। তিনি রূপালি পর্দার সমান্তরালে দাপটের সঙ্গে থিয়েটারে অভিনয় করেছিলেন। কবি, রত্নদীপ, চাঁপাডাঙ্গার বউ, হাঁসুলি বাঁকের উপকথা চলচ্চিত্রে তার অভিনয় তাকে একজন প্রতিষ্ঠিত চলচ্চিত্র অভিনেত্রী বানায় এবং তিনি পাঁচ বছরের মধ্যেই তিনি শীর্ষ বাঙালি অভিনেত্রীদের একজন হিসেবে জায়গা করে নেন। তিনি অভিযান ও কাঞ্চনজঙ্ঘা চলচ্চিত্রে সত্যজিৎ রায়ের সাথেও কাজ করেছিলেন। গুপ্ত প্রথমে ফুটবলার অনিল দেকে বিবাহ করেন। তার দ্বিতীয় বিবাহ হয়েছিল প্রখ্যাত অভিনেতা রবি ঘোষের সাথে। ঘুমিয়ে আছে গ্রাম অভিযান কবি বামুনের মেয়ে রত্নদীপ ভগবান শ্রীকৃষ্ণ চৈতন্য মন্ত্র শক্তি স্বামী বিবেকানন্দ কঙ্কাবতীর ঘাট সাহেব বিবি গোলাম শেষ পর্যন্ত নায়িকা সংবাদ হাঁসুলি বাঁকের উপকথা শ্রীশ্রী মহালক্ষ্মী পূজা পলাতক ছায়া সূর্য আলোর পিপাসা বালিকা বধু চাঁপাডাঙ্গার বউ শঙ্কর নারায়ণ ব্যাংক কাঞ্চনজঙ্ঘা ছদ্মবেশী কলকাতা ৭১ ধন্যি মেয়ে শেষ পর্ব জবান চিঠি দিবারাত্রির কাব্য ছন্দ পতন দত্ত বিভাস "Kalyani" (ইংরেজি ভাষায়)। ২০১৮-০৩-৩০ তারিখে মূল থেকে আর্কাইভ করা। সংগ্রহের তারিখ মার্চ ৩০, ২০১৮।  Marie Seton (২০০৩)। Portrait of a Director: Satyajit Ray (ইংরেজি ভাষায়)। Penguin Books India। পৃষ্ঠা 209–। আইএসবিএন 978-0-14-302972-4।  "Rabi Ghose was extremely simple"। The Times of India (ইংরেজি ভাষায়)। ২০১৭-০২-০২ তারিখে মূল থেকে আর্কাইভ করা। সংগ্রহের তারিখ মার্চ ৩০, ২০১৮।  Bijoya Ray (২০১২)। Manik and I: My Life with Satyajit Ray (ইংরেজি ভাষায়)। Penguin Books Limited। পৃষ্ঠা 711। আইএসবিএন 978-81-8475-750-7।  ইন্টারনেট মুভি ডেটাবেজে অনুভা গুপ্ত (ইংরেজি)